description: Победата на Тръмп изненада пазарите и много корпоративни лидери

title: Американският бизнес се подготвя за период на несигурност

maintext:
Проблемът за бизнеса е, че новият президент нерядко сменя позициите си и това създава нестабилност
Според анализатори пазарът е искал "сигурността и яснотата" от победата на Клинтън.
Изненадващата победа на Доналд Тръмп остави много американски бизнеси пред пе
р
спек
тивата да се сблъскат с предоговорени търговски сделки и кампания срещу изнасянето на дейностите в чужбина. Но като компенсация идват обещанията за орязване на корпоративния данък в страната, пише
Wall Street Journal.
С
печелването на президентския пост от републиканеца изненада пазарите и много корпоративни лидери и ги остави разтревожени предвид несигурността относно голяма част от политиките на Тръмп. "Пазарът искаше сигурността и яснотата от победата на Клинтън, макар и да не беше съгласен с всичките й предложения", казва Браян Гарднър, ръководител на изследванията във Вашингтон
н
а инвестиционната банка Keefe, Bruyette & Woods.
П
о време на кампанията Тръмп критикуваше големи компании като Ford Motor, защото местят работни места и операции в чужбина.
В някои случаи обаче не поддържаше една и съща линия на поведение.
"Без истински политически позиции от негова страна е много трудно да се разбере какво точно възнамерява да направи и дали има план", твърди Хал Сиркин, управляващ директор на Boston Consulting Group в Чикаго.
След като станаха ясни изборните резултати, над 1100 главни изпълнителни директори
предупредиха в отворено писмо до новия президент за "незабавната нужда да се възстанови доверието в нашите жизненоважни икономически и правителствени институции след вота". Те посочват, че Тръмп
може да разчита на бизнеса, за да започне процес на "оздравяване и помирение". "Наясно сме, че ще има моменти,
в които
н
яма да
сме на едно мнение относно спецификите на важни политики. Тогава ние с уважение ще
на
правим така, че гласът ни да
бъде
чу
т
. Все пак смятаме обаче, че можем да бъдем конструктивни – и когато сме на едно мнение, и когато не сме, ако подхождаме към трудните ситуации с добра воля, движени от идеята за по-висша цел", се казва в писмото. То е изготвено със съдействието на Националната асоциация на производителите и сред подписалите го са Boeing, Procter&Gamble и други.
Тръмп е критичен към глобалната търговия в лицето на споразумения, които намаляват или елиминират митата между САЩ и други страни. Всеки негов опит да договори нови двустранни сделки
обаче
представлява потенциален проблем за компании като General Electric и Caterpillar, които подкрепят свободната търговия като начин да получат достъп до чуждестранни пазари.
Очевидно ние сме притеснени от антитърговската риторика и антибизнес позициите. Но се надяваме, че след изборите трезвата мисъл ще надделее", заявява главният изпълнителен директор на FedEx Фред Смит по отношение и на двамата кандидати за президент.
Досега Тръмп е демонстрирал гъвкавост във връзка с политическите си позиции и една негативна реакция на пазара може да накара него и съветниците му да преосмислят приоритетите си, прогнозира Даниъл Клифтън, ръководител на изследванията във Вашингтон на Strategas Research Partners. "Ще се заигра
е
с протекционизма, но ако убие пазара заради
подобни
неща, Тръмп ще промени тактиката и ще се фокусира върху данъците и други вътрешни въпроси", заявява Клифтън.
Републиканецът предлага намаляване на корпоративния данък до 15 от 35%. "Той смята, че ако орежеш данъчните равнища на корпоративно ниво, повече пари ще се върнат в страната. Ако данъците в САЩ спаднат, ще помислиш отново, преди да инвестираш в чужбина", твърди Скот Каплоуич, партньор в Edelstein&Company.
Тръмп е критичен към Китай, който е един от най-големите търговски партньори на САЩ. Той заявява, че планира да инструктира американските търговски представители да заведат търговски дела срещу китайците, за да ги накажат за предполагаемото използване на нечестни субсидии в помощ на техните компании. Но всеки конфликт с Пекин би бил проблем за компании като Apple и Procter&Gamble, които разчитат на китайските фабрики за производството на много от своите продукти, както и на китайските потребители, за да ги купуват.


description: Кандидатът на републиканците взима повечето ключови щати, въпреки прогнозите

title: LIVE: Доналд Тръмп е новият президент на САЩ

maintext:
Новият президент на САЩ Доналд Тръмп със семейството си по време на победната си реч
© Mike Segar
Урните затвориха в САЩ и донесоха изненада. Доналд Тръмп, който изоставаше от Хилари Клинтън в почти всяко проучване преди изборите, успя да вземе няколко от ключовите щати, които обикновено решават битката за Белия дом. Победата във Флорида, Айова и Охайо го изведе само на 23 електорални гласа от победата на изборите. Остават още няколко щата на които кампанията на Клинтън може да се надява - сред тях най-големият е Пенсилвания, но надделяващото мнение е за все по-вероятна победа на Тръмп.В Ню Йорк Клинтън засега няма да говори, но Тръмп се подготвя за речта си, твърди CNN. Тук ще следим най-важното, което остава да се случи в този ден.Тук може да проследите победната реч на 45-тия президент на САЩ:Тръмп току-що държа победната си реч пред симпатизанти: "Получих обаждане от Хилъри Клинтън. Тя ни поздрави с победата и аз я поздравих за кампанията, която тя водеше много усилено. Ние й дължим голяма благодарност за дългата служба. Сега е време да излекуваме раните на разделението, време е да се сплотим като едни обединени хора. Аз казвам на републиканци и демократи: Време е да станем единни. Обещавам да бъда президент на всички американци. Тези, които предпочетоха да не ме подкрепят, протягам ръка към вас, за да обединим и да оправим нашата велика страна. Работейки заедно, ще започнем спешната работа по възстановяването на американската мечта. Нашето не беше кампания, а велико движение - милиони хора, които обичат страната си и искат по-добро бъдеще за себе си и страната си. Правителството ни ще служи на хората. Всеки един американец ще има възможността да осъзнае потенциала си. Забравените мъже и жени вече няма да бъдат забравени. Ще възстановим нашата инфраструкутра и ще дадем работа на милиони хора в процеса. Ще имаме най-силната икономика на света и очакваме да имаме чудесни отношения с другите държави. Ще се отнасяме справедливо към всички – хора и нации. Нямам търпение да бъда ваш президент и се надявам да се гордеете с мен. Обичам тази страна."Хилъри Клинтън официално се отказа от надпреварата в обаждане до Доналд Тръмп, в което му е честитила президентския пост. Междувременно Тръмп спечели и гласовете на Аризона и е новият президент на САЩ.Тръмп печели и 13-те гласа на Уисконсин. Победа в само още един щат – Пенсилвания или Мичиган ще донесе и окончателния триумф на Доналд Тръмп. И в двата щата той води към момента.Доларът се обезцени 3% спрямо йената и над 2% към еврото, фючърсите за индекса S&P 500 са 5% надолу, а цената на златото скочи с 4.1%. Инвеститорите понижиха и очакванията си за покачване на лихвите от Федералния резерв през декември от 84% на под 50%.Хилъри Клинтън няма да говори тази вечер (американско време). Ръководителят на кампанията ѝ Джон Подеста благодари на избирателите ѝ и на щаба ѝ за сериозната работа. Междувременно се очаква изявлението на Доналд Тръмп.Междувременно стана ясно, че Тръмп печели гласовете и в Аляска.Няколко щати са твърде близки, така че няма да казваме още нищо, каза Джон Подеста, ръководителят на кампанията на Клинтън.Всеки глас е важен, затова ще броим до последно, обяви той. Тя още не е привършила, обеща Подеста, имайки предвид Хилари Клинтън.Здравейте, с поредният огромен шок, който световната политика поднася в тази извънредна година. Пазарите вече се сринаха след новината, но тепърва ще осъзнаваме каква промяна се случва в САЩ днес. Това ще има ефекти далеч отвъд границите на американския континент, а България ще има доста, върху което да мисли.

fasttext_language: bg


description: Сергей Улюкаев остава председател на Надзорния съвет на банка ВТБ.

title: Кремъл изпрати послание с ареста на министъра на икономиката

maintext:
1
2 За временно изпълняващ министър на икономиката е назначен заместникът на Улюкаев и бивш зам.-губернатор на Санкт-Петербург Евгений Елин.
1
2 Според адвоката на Сергей Улюкаев срещунего е била устроена провокация в офиса на "Роснефт", където е бил задържан.
Той е най-високопоставеният руски държавник, задържан от разпадането на бившия СССР през 1991г. насам.
Алексей Улюкаев, министър на икономическото развитие на Русия, е задържан по подозрение в изнудване за получаванена подкуп и заплахи към представител на държавния петролен гигант "Роснефт". Според Следствения комитет на Русия той е бил арестуван при контролираното предаване на 2 милиона долара в брой.
Евгений Елин временно оглавява министерството, а от банка ВТБ съобщиха, че Улюкаев остава председател на Надзорния съвет на банката.
Няколко руски медии цитират свои източници, според които контраразузнаването (ФСБ) е "разработвало" Улюкаев поне от една година насам. С това се е занимавал отделът за вътрешна сигурност на Федералната служба за сигурност. В края на лятото съдът е разрешил и подслушване на телефона на министъра.
В официалното съобщение, разпространено в 2:32 през нощта се твърди, че парите са взети във връзка с оценката на министерството, позволяваща на "Роснефт" да купи държавния пакет акции на "Башнефт". През октомври "Роснефт" придоби малко над 50% от "Башнефт" срещу 330 млрд. рубли (около 5 млрд. долара).
Действията нито на "Роснефт", нито на "Башнефт", както и самата сделка, не са поставяни под съмнение.
Путин е знаел
Дмитрий Песков, говорителят на президента, заяви, че президентът Владимир Путин е бил в течение на хода на операцията срещу Улюкаев.
Сергей Швецов, първи зам.управител на централната банка на Русия, коментира, че съобщенията за наказателно преследване на Улюкаев му звучат абсурдно. "Много уважавам Алексей Валентинович. Той е последният, когото бих заподозрял в нещо подобно. Написаното в медиите изглежда абсурдно. Нищо не е ясно в момента", цитира думите му РИА "Новости".
От следствието твърдят, че при задържането Улюкаев "опита да позвъни на покровителите си, но напразно". Не се съобщава с кого точно е искал да разговаря министърът.
Удар по финансово-икономическия блок
Министър от правителството на Русия никога не е бил арестуван в новата история на страната. През последните месеци обаче Кремъл провежда продължителна "антикорупционна кампания", в която бяха задържани няколко губернатори, висши служители на Следствения комитет и федерални ръководители, включително зам.-министри.
Това е удар по финансово-икономическия блок в правителството. Улюкаев цял живот работи в кабинета и централната банка и е един от малцината останали във властта близки съратници на Егор Гайдар, който проведе болезнените и непопулярни сред руснаците реформи от началото на 90-те години.
Като министър Улюкаев поддържаше реформи за намаляване на държавния контрол над икономиката и беше за приватизация, дори при неблагоприятни финансови условия. Министерството му даваше мрачни оценки за състоянието на руската икономика, които почти непрекъснато се раминаваха с доста по-умерените прогнози на министерството на финансите. Неговият екип твърди, че при сегашния икономически модел в близките 20 години Русия я очаква стагнация, а темповете на растеж ще бъдат под средните в света. По думите му страната като цяло вече се е адаптирала към новите външнополитически условия, санкциите и контрасанкциите на Путин.
Приватизация от държавна компания
Сагата около "Башнефт" е една от показателните за начина, по който функционира руската държавна машина.
Компанията бе собственост на Владимир Евтушенков – един от най-богатите хора на Русия, но той бе арестуван през септември 2014г. По обвинение за пране на пари в особено големи размери. Още тогава се коментираше, че най-вероятно това е натиск върху него да се откаже от петролната компания по схема, позната от ликвидирането на ЮКОС.
Няколко месеца по-късно "Башнефт" стана държавна и започна търсенето на кандидат тя да бъде продадена. През октомври 2016г. се състоя "приватизация" - без конкурс (макар че се интересуваха 10 компании) тя бе купена от държавната "Роснефт" и още през юли Улюкаев каза, че купувачът е неподходящ, а през август категорично обяви, че "държавни компании не бива да участват в приватизацията". Месец по-късно той обясни, че има начин "Роснефт" да се третира като недържавен участник, възползвайки се от текст в закона, определящ, че това се прави в името на развитието на фондовия пазар.
Путин се дистанцира от схемата като каза че "Може да ви се стори странно, но бях малко удивен от тази подиция на правителството. Но тя е такава и преди всичко това е позиция на финансово-икономическия блок в него".
В съда Улюкаев е отхвърлил всички обвинения, настоял е да не го задържат дори под домашен арест, както иска Следствието, а според адвоката му Тимофей Гриднев на министъра е била устроена провокация в офиса на "Роснефт", където е арестуван. Той е готов да сътрудничи на разследването, но засега се въздържа да даде показания.По данни на "Новая газета" делото е по инициатива на ръководителя на сигурността в "Роснефт" Олег Феоктистов, бивш служител на ФСБ, често обвиняван във фабрикуване на наказателни дела и смятан за особено лоялен на ръководителя на петролната компания Игор Сечин.


description: Според организацията климатичното споразумение от Париж няма да ограничи потреблението достатъчно бързо

title: МАЕ: Търсенето на петрол ще расте до 2040 г.

maintext:
© Rick Wilking
150 млн. тона
въглероден диоксид годишно ще генерира само производството на електричество през 2040 г.
Международната агенция за енергетика (МАЕ) очаква търсенето на петрол да нараства поне до 2040 г. Това се казва в дългосрочната прогноза на организацията, съобщава Financail Times. Според МАЕ това ще се случи независимо от подписания климатичен договор в Париж за ограничаването на емисиите на въглероден диоксид. Организацията прогнозира, че вредните газове от енергетикa ще намалеят от 640 млн. тона годишно през 2000 г. до 150 млн. тона през 2040 г."Пик в търсенето на петрол все още не е на хоризонта. To ще нараства с по-бавен темп от преди, но все още ще се покачва", заяви директорът на МАЕ Фатих Бирол. "Ние навлизаме в период на голямо колебание в цената. Когато тя се покачва, шистовите производители могат бързо реагират, повишавайки предлагането си", гласи краткосрочната прогноза на Бирол. Според него това ще образува движение в цената, подобно на трион, с краткосрочни пикове и спадове. Такова наблюдение на пазара наблюдаваме от февруари насам, когато петролът започна да се възстановява. Цената на няколко пъти удари 50 долара за барел, а след това се смъкна под 45 заради повишаващото се предлагане и ръста на запасите в САЩ.Според Бирол конвенционалните инвестиции в разработване на находища като изграждане на кладенци и нефтени платформи ще са вредни за сектора в дългосрочен план. Големите петролни компании орязаха бюджетите си за инвестиции в допълнителен добив, но има такива, които разработват нови находища, петролът от които да е с по-ниски разходи на барел. "Газпром" инвестира в региона на река Амур, Royal Dutch Shell търси нови възможности в Бразилия, а Total наскоро се върна в Иран.Една от причина за дългосрочните перспективи пред търсенето според МАЕ е широката му приложимост. Организацията смята, че алтернативи на петрола липсват при шосейния транспорт на товари, авиацията и химическата индустрия.Тенденция в намаляването на потрeблението на петрол идва главно от автомобилния сектор. Повечето производители бяха притиснати от националните правителства да понижат потреблението на гориво в моделите си. Това наложи понижаването на тежестта на шасито, модификации по двигателите, което частично компенсира емисиите от растящото потребление на автомобили. Изчисления на МАЕ показват, че броят на колите ще се удвои през следващите 25 години, което ще осигури търсене на петрол дори и в този сектор."Възобновяемата енергия ще се развива бързо в следващите десетилетия, но напредъкът ще остане главно в генерирането на електричество. Следващата граница за технологиите в сектора е да започнат да се използват в индустрията, строителството и транспорта, където имат огромен потенциал", каза още Бирол.Прогнозата на МАЕ е по-оптимистична дори от тези на най-големите производители. ОПЕК предрече, че пик в търсенето на петрол може да се очаква в следващите 15 години, в случай че спогодбата от Париж бъде въведена напълно. Организацията има най-голям интерес да поддържа очакванията високи, тъй като износът на суровината образува по-голяма част от приходите в бюджетите на членовете. От Royal Dutch Shell са дори по-песимистични, като най-рано очакват ръстът на търсенето да спре през 2021 г., пише FT.


description: Подкрепата за Цецка Цачева за пореден и може би, последен път, раздели десния съюз

title: Реформаторският блок върви към разпад

maintext:
Лидерът на СДС Божидар Лукарски лично посрещна кандидата на ГЕРБ за президент Цецка Цачева пред централата на синята партия в понеделник
© Надежда Чипева
Освен всички други събития, които се случиха в неделя, изборите бяха и катализатор за промени в дясното. Часове след като загуби първия тур на президентските избори от кандидата на БСП Румен Радев, Цецка Цачева отиде на крака при представителите на управляващата част от Реформаторския блок и публично получи подкрепата им за балотажа. Всичко това стана на фона на обвиненията на Бойко Борисов към реформаторите, че по време на вота са влезли в колаборация с БСП и ДПС, както и на категоричния отказ на опозиционното крило в блока - ДСБ, да подкрепи кандидатурата на Цачева за балотажа в неделя.Нещо повече - за да получи подкрепата на лоялните към премиера Борисов реформатори във властта, Цачева обеща да инициира промени в Конституцията в частта й за съдебната власт и специално - за намаляване на парламентарната квота на ВСС. А след настоятелно зададен въпрос за реформа на прокуратурата и властта на главния прокурор, Цачева отговори неадресирано: "Да, ще търся и такава възможност". Именно заради неслучилата се съдебна реформа ДСБ напусна управляващото мнозинство миналия декември, като протест срещу отказа на ГЕРБ да подкрепи точно тези поправки в основния закон.Освен това, Цачева обеща и подкрепа за антикорупционния закон на Меглена Кунева, който бе бламиран от парламентарното мнозинство в продължение на една година, а след като бе преправен, вече четири месеца чака да влезе на второ четене в пленарната зала.Това още повече преплете двете интриги в нощта на вота - от една страна за спряганото разпадане на десния съюз, а паралелно с нея - и очаквания отговор на въпроса дали премиерът Борисов ще спази обещанието си да подаде оставка след загубата на първия тур. Ситуацията заплашва да изостри очерталото се разделение в позициите на двете части на РБ по линията "за" и "против" подкрепа за Цачева на втория тур на изборите за президент.Драмата с различните позиции в блока започна още в нощта на изборите. Докато лидерите на партиите в РБ, които са лоялни на Бойко Борисов, обсъждаха подкрепата си за Цачева за втория тур, от ръководството на ДСБ изпратиха декларация, в която заявяват, че "не могат да заставят избирателите си да подкрепят нито един от двамата кандидати за втория тур" и призоваха десницата към изграждане на алтернатива на сегашното "корумпирано управление". Лидерът на ДСБ Радан Кънев обяви, че започва реализирането на новия си политически проект Противоположните мнения се разиграха на фона на опита на премиера Борисов да прехвърли част от вината за загубата на Цачева на първия тур върху РБ, като пришие ДСБ към БСП и ДПС и обвини десния съюз, че са подкрепили кандидата на БСП Румен Радев. След това дойдоха откровено манипулативните твърдения на министъра на икономиката и лидер на СДС Божидар Лукарски, че кандидатът на РБ за президент Трайчо Трайков е призовал избирателите на блока да подкрепят Цецка Цачева на балотажа. Наложи се Трайков да го опровергава със статус във фейсбук още в неделя вечерта: "С изненада научих за изявлението на г-н Лукарски, че съм се съгласил да дам подкрепа за кандидата на партия ГЕРБ. Искам ясно да заявя, че не съм дал подкрепата си за нито един от участниците в балотажа и смятам за почтено всеки да изказва собственото си мнение, а не да спекулира с чуждото.", написа той в социалната мрежа.Отиването на Цачева на "Раковски" 134 бе донякъде изненада. Първо, защото в нощта на вота тя заяви, че ще търси подкрепа от българските граждани, а не от партии. От друга страна, в ГЕРБ със сигурност са наясно, че едва ли могат да разчитат на пълна подкрепа на избирателите на Трайков, много от които са опозиционно настроени към ГЕРБ. По-вероятно е срещата между Цачева и реформаторите във властта да е поредният опит от страна на хората на Борисов да вземат страна в отношенията вътре в Реформаторския блок.Знаково Цачева се появи в централата на СДС не с председателя на предизборния щаб на ГЕРБ и главен архитект на различните тематични мнозинства в парламента Цветан Цветанов, а с вицепремиера Томислав Дончев, с биографично свързания с ДСБ и ДБГ външен министър Даниел Митов и с министъра на правосъдието Екатерина Захариева, която е и бивш главен секретар на президента Росен Плевнелиев. Твърде вероятно е срещата да е била провокирана и от участието преди това на Радан Кънев по bTV, по време на което той повтори отново призива си за сформиране на нов десен проект извън управлението, като обяви досегашния Реформаторски блок за неработеща политическа формула. Намекна също така, че отказалият да напусне властта здравен министър Петър Москов може да бъде изключен от ДСБ.Ако целта на Цачева е била да постигне такъв ефект, то опитът й донякъде се оказа успешен. Редом до нея за изявления след срещата застанаха всички лидери на партиите от РБ, лоялни на Борисов, и кандидатът за вицепрезидент ген. Съби Събев. На срещата присъства и напусналият управляващото мнозинство заедно с ДСБ Гроздан Караджов, който е член на Гражданския съвет на блока. На тръгване Караджов на практика зае позицията на останалите формации от блока, като призова десните избиратели да гласуват срещу кандидата на БСП. "Всички десни хора, с които сме били по площадите, ще ме разберат", каза Караджов. И нарече "детинщини" призивите към десните избиратели да не се гласува на балотажа. Такова според него е и "ходенето по студиа и опита да се трупа рейтинг върху един разпад". Изявлението му очевидно беше насочено към Радан Кънев и участието му в студиото на bTV.С аргумента, че е лидер на партията, която е свалила комунистите от власт и не може сега отново да ги върне във властта, Лукарски засвидетелства подкрепата си за Цачева. Пак като мотив за подкрепа Меглена Кунева посочи съвместното членство в Европейската народна партия, което правило подкрепата принципна. Освен това, според Кунева, очевидно спечелените от Трайков гласове от президентския вот не са само негови. "Той беше кандидат на РБ и нашите структури го подкрепиха.", каза тя. Нито Кунева, нито Лукарски обаче бяха в състояние да отговорят на неколкократно зададения от журналистите въпрос колко гласа могат да гарантират на Цачева на втория тур. Още повече, че според "Алфа рисърч" 65 на сто от симпатизантите на РБ са гласували за Трайчо Трайков, а останалите са гласове извън блока, които той е привлякъл.Окончателен отговор каква ще е тяхната позиция за Цачева ДСБ ще даде в петък, за когато е насрочено заседанието на изпълнителния съвет на партията. Пред "Капитал" обаче Радан Кънев заяви, че повече няма да участва в общите заседания на партиите от РБ, а политическите решения ще се вземат от ръководството на ДСБ.Развръзката за бъдещето на блока остава за след президентските избори. Тя би могла да бъде чувствително улеснена, ако Цецка Цачева загуби вота и премиерът изпълни обещанието си да подаде оставка.


description: Нерешаваните от години структурни проблеми не бяха предмет на дебати и в тази кампания

title: Да не се плашим с хаос - той отдавна е тук

maintext:
Вотът в неделя е само най-видимият признак, че хватката на ГЕРБ над властта е силно отслабена, а личният рейтинг на Борисов вече не може да компенсира управленските дефицити.
© Надежда Чипева
Първият тур на изборите за президент потвърди две предварителни очаквания - че ще са тест за оцеляването на второто правителство на ГЕРБ и че могат да доведат до обръщане на геополитическия компас на България отново до някаква степен към Москва. И донесе нещо неочаквано точно от президентски вот - значително разбъркване на политическите карти.Оставка на кабинета, предсрочни избори, надигане на нови популизми, радикална промяна на избирателната система - всичко това изглежда възможно, а в някои случаи и неизбежно.Възелът се заплете, когато премиерът Бойко Борисов реши да номинира за държавен глава председателя на парламента Цецка Цачева. Ако решението му беше различно, имаше вероятност и резултатите в неделя да са по-различни, но както е посочено в принципа на Питър, във всяка служебна йерархия всеки служител се стреми да се издигне до собственото си ниво на некомпетентност.Как изглеждат по-важните части от политическата картина непосредствено след гласуването в неделя.Издигането на Цачева и резултатът от него е онагледената хипотеза, че моделът на управлението на Борисов и капацитетът му да събира подкрепа за него скоростно се изчерпват. Премиерът се закани да подаде оставка при загуба на първия тур. Загубата се случи, оставката - не. Основна причина за слабия резултат, разбира се, е самата Цачева - далеч не вдъхновяващ, поставен в последния момент кандидат със заложена невъзможност да събере повече гласове отвъд партийните.Но тя не успя да събере дори и тях. ГЕРБ загубиха повечето областни градове, включително София, което не се е случвало, откакто участват в избори. Което означава, че и личният рейтинг на Борисов вече не може да компенсира проявяващите се дефицити.Вотът в неделя е само най-видимият признак, че хватката на ГЕРБ над властта е силно отслабена.Причината е и в начина, по който тя се упражнява от лидера - с непоследователност и непредвидимост, с отказ от поемане на лична отговорност за решенията на правителството и депутатите в парламента и прехвърлянето й напосоки на всички останали. И "комуникативният талант" на Борисов все по-трудно се справя със задачата да скрие по-важния отказ - да управлява държавните дела в обществен интерес.ГЕРБ в се завърна в управлението с помощта на протестите срещу правителството на ДПС и БСП, дало самоубийствена видимост на пленената в олигархична клопка държава - с опита Делян Пеевски да сложи ръка на националната сигурност. И само година по-късно - с бламирането на съдебната реформа и разпределянето на обществените поръчки, вече беше ясно, че нещата са си по старому. А ситуацията след краха на КТБ, който ще остане за сметка на данъкоплатците (прогнозите са за 10% събираемост от активите на банката), затвърди впечатлението, че нищо в дълбоките недра на зависимостите не се е променило.Дали Борисов ще подаде оставка в края на седмицата има все по-малко значение - след първия тур на изборите ефектът вече е консумиран. Това, че подкрепата за ГЕРБ намалява в големите градове, е важен знак в тази посока. Противоречивите и давани във всички посоки послания свиха възможността за привличане на гласове от симпатизанти на други партии на балотажа. Това, че само партиите от Реформаторския блок във властта публично се обявиха за подкрепа на Цачева (и четвъртият в класирането Марешки - в лично качество), далеч не изглежда достатъчно. Според политически анализатори с изключение на електората на ДПС, повечето от гласувалите за различни от излъчените от ГЕРБ и БСП кандидати ако участват на втория тур, ще изразят личните си, а не партийни предпочитания.Така основният въпрос за ГЕРБ остава дали да заложи на сигурните гласове, които може да му даде ДПС. Подкрепата, която Цецка Цачева получи от Турция чрез свързаната с режима на Ердоган партия на Лютви Местан, е малко по-малка от дадената за ДПС и Пламен Орешарски. Това осигурява отново възможност на партията на Ахмед Доган да влезе в любимата си роля на "балансьор". Движението вече заяви, че може да пренасочи гласовете си към БСП заради "промяната на модела", но опитът сочи, че нищо не е сигурно, докато изборният ден не приключи.За съдържанието на "преговорния пакет" може да има различни обосновани предположения, но според източници от ГЕРБ, цитирани от "Дневник, за нов еврокомисар на България се спряга и името на Искра Михайлова, евродепутат и ключова фигура от ДПС.Ако в крайна сметка Борисов направи сделката с партията на Доган за втория тур, може да се окаже, че в политически план оставката е била по-приемлив вариант и за него, и за партията му.В случай, че БСП получат подаръка на ДПС, те също ще трябва да се разплатят за него, с което вече имаме опит. Когато и да са парламентарните избори, а такива изглежда ще има по-скоро от очакваното, загряващата край пистата социалистическа партия ще се сблъска с това, което я свали от власт през 2014 г. - моделът КОЙ в комплект с прилежащата му съдебна система начело с главния прокурор Цацаров. Така и Корнелия Нинова ще е пред избора дали на свой ред да приеме "целувката на смъртта" от властовия комплекс на Пеевски и Доган.Разбира се, когато си е на мястото, държавата е по-силна от всяка структура на паралелна власт, но това означава БСП именно да извърши реформите, които ГЕРБ не пожела или не посмя. Засега сигнали в тази посока няма.Знаменателно беше, че в изборната нощ и БСП, и т.нар. патриоти размахаха в синхрон заплахата от бежанците. Тази червена нишка обвързва влезлите в първата тройка след първия тур кандидати и заедно с придошлата реторика срещу политическата система обещава нови попълнения в популисткия политически блок. На принципа, че апетитът идва с яденето, на тези избори по-приглушеният популизъм на ГЕРБ и БСП проправи пътя за фалшиви по същество, но по-кресливи по форма издания. "Повярвайте ми, скоро България ще е различна", закани се лидерът на ВМРО Красимир Каракачанов, трети в класирането. Нещо подобно обеща и четвъртият - Веселин Марешки, с такъв аргумент и Слави Трифонов обяви, че ще реши в бъдеще дали също да основе своя партия.На думи "промяната" върви с пълна пара, но никой обещаващите я не изглежда готов за избори. Самата Корнелия Нинова избяга четири пъти от този въпрос, участващите в настоящата властова конфигурация "Обединени патриоти" ясно посочиха, че не искат точно това, а Марешки изказа подкрепа за управляващите. Постигналият сериозен успех с резултата от референдума Трифонов може и да реши да направи партия, но едва ли ще е сега. А една реална разяснителна кампания до какви ефекти ще доведе предложената в допитването избирателна система може да се върне като бумеранг към инициаторите му. Тя би охладила и евентуалния ентусиазъм на партиите в парламента, които в крайна сметка ще отговорят на поставените три въпроса, да последват масовата, макар и недостатъчна за валидност на референдума подкрепа за такава промяна.Спукването на нароилите се популистки балони със сигурност ще отнеме доста време, през което могат да се натворят вредни за държавата неща от различен порядък. Но иначе България няма да стане кой знае колко по-различна, както предвещава лидерът на ВМРО. Все същите нерешавани с години структурни проблеми не бяха предмет на дебати и в тази кампания. И любимата заплаха на Бойко Борисов - че след него ще дойде хаос, както и пророкуванията за нова политическа криза изглеждат леко преувеличени. Монополите в икономиката, нереформираното до безнадежност образование, часовниковите механизми в здравната и социалната система са плод по-скоро на поддържан и удобен за манипулиране хаос, който от много години вече чака някакъв ред. Той няма да дойде нито от всяването на страхове с бежанците, нито от обещания за вдигнати пенсии, нито от показни акции срещу корупцията с практически изпиращ ефект.Държавата се нуждае от принципно нов ред и ако не отвътре, това е видимо ясно отвън. Забавеният преход към демокрация и свободна пазарна икономика прави страната една от най-бедните и най-корумпираните в района, гласи поредното заключение за България в пореден международен доклад. В понеделник беше огласен новият "Индекс на просперитет", изготвен от базирания в Лондон институт "Легатум".


description: Новите функционалности могат да улеснят комуникацията на компаниите с клиентите

title: Viber пуска нови услуги за бизнеса

maintext:
Новите функции дават възможност за директен контакт между клиенти и компании в защитена среда, обяснява Атанас Райков.
© Георги Кожухаров
2.8 млн.
са потребителите на Viber в България, каза Атанас Райков, генерален мениджър на компанията за Централна и Източна Европа
Две години след като предложи публични чатове, платформата Viber представя следващата стъпка в еволюцията си - публични акаунти. Разликата с досегашния канал е, че потребителите вече могат да комуникират с банки, телекоми и медии и да получават информацията, която ги интересува. От компанията представиха и възможност за автоматизиране на комуникацията чрез чат-ботове. Новите продукти са насочени към бизнеса, като предоставят възможност за по-удобна и директна връзка с потребителите.
Първите клиенти на новата услуга на Viber са "Мобилтел", TaxiMe, Райфайзенбанк, bTV, платфотмите VsichkiOferti.bg, Dama.bg и стартиращата Gein.Im. "Очакваме до края на годината компаниите да се умножат неколкократно", каза генерален мениджър на Viber за Централна и Източна Европа.
Какво представлява
С новата функционалност потребителите ще имат възможност да комуникират с бизнеса. До сега чрез публичните чатове можеше да се следи информация, идваща едностранно от компаниите с присъствие в канала. Сега потребителите ще могат например да попитат в чат банката си какво да правят с блокирана карта или къде е най-близкият банкомат. Ще могат да попитат и мобилния си оператор какво дължат. Комуникацията е в отделен чат между клиента и или служител на съответната компания или бот.
Частта с ботовете е другото интересно нововъведение. Чрез него използващите публични акаунти компании могат да автоматизират отговорите, които клиентите им получават. Това е улеснение за например малък ресторант с възможност за онлайн резервации през Viber, дават пример от дигиталната компания. Освен това системата позволява интеграция с други инструменти, като например CRM (софтуер за управление на връзката с клиенти).
Възможности и граници
С 2.8 млн. потребители към момента Viber е сред най-използваните комуникационни приложения в България. Голямата аудитория, пред която да изградят представянето си и да споделят информация, е едно от удобствата на публичните акаунти. Възможността за интеракция в директен самостоятелен за всеки клиент чат в защитена криптирана среда е друго удобство, обяснява Атанас Райков.
Изграждането и пускането на публичния акаунт е безплатно за бизнеса, като приходите на Viber идват от пакетите стикери, които се разработват специално за отделни компании и рекламата.
Чат-ботовете, които са необходими за автоматизирането, трябва да се разработват и интегрират допълнително, обясниха от Viber. Този на "Райфайзен" например е разработен от "Сирма солюшънс", а на "Мобилтел" от "Мусала софт". "Има и достатъчно малки софтуерни екипи, които могат да направят същото", обясни Райков. Той каза пред "Капитал", че инвестицията за една компания в такъв тип бот и комуникация през публичен акаунт е няколко пъти по-ниска, отколкото за собствено приложение.
На този етап в публичния акаунт може да се получава основно информация и отговори на определени запитвания. Още не може да се говори нито за изкуствен интелект, нито за други дейности в рамките на приложението. Например може да се получи информация колко струва такси от точка А до точка Б и кога ще дойде, но не и да се поръчва или плаща директно във Viber. При желание за поръчки или плащане потребителите все още се прехвърлят в отделните приложения на самите компании, като там се пренася и цялата информация, обсъждана до момента.


description: Парламентът отхвърли идеята на БСП за въвеждане на прогресивна скала за облагане на личните доходи от догодина. Това се случи при второ четене на...

title: Очаквано, плоският данък остава

maintext: Парламентът отхвърли идеята на БСП за въвеждане на прогресивна скала за облагане на личните доходи от догодина. Това се случи при второ четене на промените в данъчните закони. Срещу поправката гласуваха депутатите от ГЕРБ, ДПС, Патриотичния фронт, Реформаторския блок. В зала Румен Гечев от БСП заяви, че няма развита държава, в която да се прилага единната ставка.


description: Американската компания продължава да си разменя обвинения с Airbus

title: Boeing може да бъде глобена за незаконна субсидия

maintext:
Обвиненията са за незаконни субсидии на производството на Boeing 777X, подобрена версия на Boeing 777.
© Caren Firouz
Още преди две години от Европейския съюз изразиха своите притеснения към Световната търговска организация относно финансовите пакети, които Boeing ще получат за модела си 777Х, който по същество е подобрена версия на вече съществуващата по онова време серия 777. Новият модел е събрал над 300 поръчки от авиокомпании, включително и от Emirates, и Lufthansa.
От ЕС смятат, че Boeing са получили общо 8 млрд. долара непозволени субсидии за програмата си 777X, като тези субсидии трябва да бъдат веднага спрени. Властите в САЩ смятат, че сумата от 8 млрд. е силно преувеличена. Очакванията са, че Световната търговска организация ще отхвърли повечето от твърденията на ЕС, но все пак ще се съгласи, че данъчните облекчения, дадени на Boeing, са непозволена субсидия, която трябва да бъде спряна, коментират източниците на WSJ.
В зависимост от развитието на
казуса е възможно да бъдат наложени такси между ЕС и САЩ на стойност милиарди долари. Тези такси могат да бъдат наложени върху продукти, които нямат нищо общо със самолети или самолетни части, но за момента всичко зависи от решението на СТО.
Световната търговска организация (СТО) ще глоби американския производител на самолети Boeing за използването на нелегални държавни субсидии, пише Wall Street Journal, като се позовава на източници, близки до компанията. По този начин е било подпомогнато изграждането на най-новия модел на Boeing за дълги полети 777X. Това е поредният спор между властите в САЩ и Европейския съюз относно подпомагането на двата най-големи производителя на самолети в света - Boeing и Airbus. От Boeing обявиха, че данъчните облекчения възлизат на 50 млн. долара на година.Съдебните дела срещу производителите на самолети отнемат години, за да бъдат разрешени, така че крайно решение едва ли ще има в близко бъдеще. Делата обаче се следят отблизо, защото са показателни за спазването и ефективността на международните правила. Победата на Доналд Тръмп в президентската надпревара в САЩ и фокусирането върху търговските сделки дава нова сила срещу подобни споразумения. Така обичайното забавяне на санкциите по тези дела може да бъде съкратено и глобите на Boeing да бъдат наложени още следващата година.Аirbus и Boeing постоянно разменят обвинения помежду си, че бизнесът на другата компания не е чист и получава нелегални правителствени субсидии. Според твърденията и на двете компании в последните години всяка е получила по няколко милиарда долара финансови помощи, които не са в съответствие с международните търговски правила. През септември СТО отреди, че Европейската комисия не е успяла да спре нелегалните субсидии към Airbus, които организацията посочи, че трябва да бъдат преустановени. Първите спорове за субсидии между двете страни датират още от 1992 г.


description: "Трък фери" разработва нишата с резервации за превозвачите, които искат да комбинират превозите по суша с тези по море

title: Има ли място на ферибота

maintext:
Топ клиент на управляваната от Васил Боснешки "Трък фери" е най-голямата автомобилна компания в страната - пловдивската ПИМК, която от няколко години сериозно набляга на комбинираните превози за осъществяване на доставките си.
© Капитал
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка:
Име: "Трък фери"
Сектор: Транспорт
Създадена: 2012 г.
Акционери: "БГ сървис 2011"
Управител: Васил Боснешки
Топ клиент на "Трък фери" е най-голямата автомобилна компания в страната - плодивската ПИМК, която от няколко години сериозно набляга на комбинираните превози за осъществяване на доставките си.
"С нашите партньори изградихме мрежа от контейнерни линии в цял свят", продължават оттам.
Ако притежавате камион и сте му осигурили стоки за Италия и Испания например, но искате да пропуснете блокирани заради бежанци граници, натоварения трафик или просто да намалите разходите си за гориво и тол-такси, вариант за вас е да натоварите камиона на ферибот от Гърция за Италия и оттам за Испания. Няколко години по-назад във времето обаче това не е било лесно начинание. Фериботните компании, опериращи между Гърция и Италия, са обслужвали приоритетно гръцките и италианските превозвачи, а български превозвач не можел да се качи на кораб, освен ако случайно не е останало място. Това разказва Васил Боснешки, управител на "Трък фери" - компанията, която е открила бизнес нишата да посредничи между българските превозвачи и италианската фериботна компания Grimaldi Group, като резервира места за камионите.Бизнесът на компанията явно расте, като за изминалата 2015 г. "Трък фери" се нарежда на второ място на най-растящите малки и средни предприятия в сектор транспорт. Компанията е собственост на "БГ сървис 2011". Приходите й за 2015 г. са 24.9 млн. лв., което е с 435% повече от тези за 2014 г., когато са били 4.6 млн. лв. От компанията обясняват успеха си с това, че са дали сигурност на превозвачите за осъществяването на този тип превози, като към момента са обхванали 80% от българските превозвачи, пътуващи за Италия и Испания. "Трък фери" предвижда и сериозно разширяване на предлаганите услуги.Компанията е основана през 2012 г., като за да осъществи бизнес плана си, тя има нуждата от фериботен превозвач партньор. Българската компания успява да се споразумее с италианската компания базирана в Неапол, Grimaldi Group, собственост на Гуидо Грималди, и става неин основен партньор за България и Турция. Чуждата компания разполага със 160 ферибота, казва Васил Боснешки, като от сайта на италианската компания става ясно, че групата има над 25 предствителства в други държави и е една от най-големите в този бизнес в Европа. Grimaldi Group включва седем основни корабни компании, сред които Atlantic Container Line, Malta Motorways of the Sea, Finnlines и Minoan Lines. Групата предлага морски превози между Северна Европа, Средиземноморието, Балтийско море, Западна Африка, Северна и Южна Америка, както и услуги за пътници в Средиземно и Балтийско море.Привличането на Grimaldi Group да инвестира във фериботна линия между Патра и Игуменица в Гърция до Бриндизи в Италия и обратно компанията смята за един от най-успешните си проекти. Превозвачите могат да стигат и по-далече, като комбинират с линията от Чивитавекия (Италия) до Барселона и обратно. Тази връзка по суша и вода, с която може да се стигне от София до Барселона, от компанията са нарекли "Дълъг мост". Към момента фериботните линии, за които "Трък фери" предлага резервации, са от Патра или Игуменица за Бриндизи, Анкона, Равена и Триест. От Патра за Бари и Венеция пък се товарят само ремаркета (т.нар. RO-RO). Фериботните линии между Испания и Италия пък са между Баселона, от една страна, и Чивитавекия, Савона и Ливорно, от друга, и между Валенсия и Савона, Ливорно и Салерно в Италия.Към днешна дата "Трък фери" е станал най-големият клиент на Grimaldi Group на линиите между Гърция и Италия и между Италия и Испания, казват от дружеството. Принципът е компанията да изиска от фериботната компания определен брой места по заявка и те да бъдат 100% гарантирани, за да няма случай с останал на брега камион на превозвач и последващите от това проблеми. Резервацията трябва да се прави поне един ден предварително, като компаниите трябва да предоставят номерата на влекача и ремаркето, дължината на композицията, имената на шофьора, дестинацията и датата на пътуване.От "Трък фери" са изчислили, че услугата "Дълъг мост" спестява 1120 км път, дава до 2 дни по-бърз транзит, намалява риска от кражби и щети, по-бавно се амортизира превозното средство. Дава безплатна храна за шофьорите и легло и баня в каюта, като шофьорът прави там задължителната си почивка вместо на пътя. Използването на комбинирани превози освен всичко друго позволява на превозвача да се движи в унисон с политиката на Европейския съюз превозвачите да използват все повече комбинираните превози, при които камионите се качват на фериботи или на жп платформи и така изминават основните разстояния от началната точка по пътя, а камионите служат само за довозването в малък периметър от началната точка до ферибота или влака и от тях до крайната точка. В основата на идеята е да се намалят емисиите и трафикът."Българските компании видяха сигурност при нас, че когато пристигнат на пристанището, ще имат място на кораба", казва управителят на "Трък фери". Проблем може да възникне, ако има протест на докерите в Гърция.Най-големият клиент на "Трък фери" е най-голямата автомобилна компания в страната - пловдивската ПИМК, която от няколко години сериозно набляга на комбинираните превози за осъществяване на доставките си. През последните няколко години бизнесът на превозвача расте постоянно. Към момента има над 1200 влекача, които работят на европейския пазар, между Европа и Турция и вътре в страната. Компанията е известна с това, че вози стоката на испанската Inditex, собственик на марките Zara, Stradivarius и т.н. Извън тях инвестира и в жп транспорт, като създаде най-новата частна товарна железопътна компания на българския пазар - "ПИМК рейл". А и от години предпочита за превозите си към Италия и Испания да ползва фериботния транспорт.Отделно по думите на Боснешки "Трък фери" обслужва 80% от българските превозвачи, пътуващи за Италия и Испания. "Има много гръцки транспортни фирми, регистрирани в България, те не са ни клиенти.От 2015 г. "Трък фери" вече започва да предлага на своите клиенти и услугата да им резервира преминаването през някои от най-натоварените тунели на Стария континент. В списъка са "Фрежус", между Франция и Италия, тунелът "Монблан" и "Евротунел" под Ла Манша. "За да се премине даден тунел, трябва да се плати такса. Ние предлагаме по-добри цени от това да се плати таксата на място, тъй като купуваме големи обеми, подаваме много заявки за преминаване на тунели накуп и така постигаме по-ниски цени", обяснява Боснешки защо да се ползва посредничеството на компанията. Тунелите обаче са нова услуга, която компанията предстои да разработва, и все още са много малка част от бизнеса и приходите на "Трък фери". Те обаче са един от фокусите за в бъдеще. Друг проект от тази година в развитие е клиентите на "Трък фери" да могат да използват услугата на швейцарски жп линии, което позволява на превозвачите да качат камион, ремарке и шофьор на влак за преминаването им през Швейцария.Въпреки че фокусът е основно в превозите между Гърция, Италия и Испания, списъкът с фериботни линии, по които компанията предлага резервации, към момента е доста по-дълъг, като се предлагат фериботни линии от и за цяла Европа и Турция. "Използваните от нас фериботи тип RO-RO (които са само за ремаркета) и RO-PAX (с възможност за шофьори и пасажери на борда) са от и за Гърция, Италия, Испания, Англия, Швеция, Норвегия, Финландия, Албания, Сицилия, Сардиния, Тунис, Мароко, Малта, Либия, гръцки острови, Канарските острови и Балеарските острови", става ясно от сайта на компанията. "Успяхме да допълним предлаганите ни фериботни услуги, включвайки в портфолиото ни дестинации като Англия, Швеция, Норвегия, Финландия, Албания, гръцки острови, Канарските острови и Балеарските острови като основни кореспонденти за България и Турция на други фериботни компании", обясняват от "Трък фери"."За 2017 г. имаме още по-мащабни проекти, като ще развием и туристически отдел към "Трък фери", за да успеем да предложим отново най-добрите условия и за туристите, които пътуват с леки автомобили, бусове, автобуси и т.н. по предлаганите от нас корабни линии. За този момент разработваме подходящ софтуер, който да опрости самият процес за всеки, решил да пътува с атрактивните кораби", разказва още Васил Боснешки.


description: Германската модна къща се стреми да се върне към растежа до 2018 г.

title: Hugo Boss започва да се преструктурира

maintext:
В различните региони се очаква различна промяна в цените на марката
"Трябва да сме сигурни, че хората ни намират за марка за преди всичко лайфстайл, а не просто за костюми."
Марк Лангер, главен изпълнителен директор на Hugo Boss
Компанията ще се откаже от брандовете си BOSS Orange и BOSS Green. Вместо това фокусът ще падне върху линията HUGO, която да е насочена към по-младите клиенти.
Клаус-Дитрих Ларс напусна Hugo Boss през февруари, след като търсенето на облеклото на компанията се забави значително и продажбите на марката Boss
в Китай и САЩ, основните пазари на компанията, се забавят. По-късно Ларс беше
назначен за главен изпълнителен директор на Bottega Veneta, италианската марка за облекла, част от френската група Kering. Лангер, изглежда, няма никакво намерение да следва стратегията, начертана от Ларс. Той коментира пред инвеститорите, че 2017 г. ще бъде година за стабилизация на компанията, след като се очаква да има 3% спад на продажбите през тази година. Част от спада се дължи на
турбулентността на валутите, които изяждат печалбите на голям брой компании.
Според Лангер Hugo Boss ще се завърне към растеж на приходите и печалбата през 2018 г. Анализаторите предричат, че
през следващата година продажбите ще се покачат с 1%, докато през 2008 г. - с 2.5%. Акциите на Hugo Boss спаднаха с 6.4% след обявяването на промяната в стратегията на компанията. Това е едно от най-големите понижения за годината на компании от германския индекс MDAXI. Акциите на конкурентите от LVMH и Burberry също отбелязаха понижение. Двете компании скоро се
похвалиха с възстановяване на продажбите на пазара в Китай.
От Hugo Boss съобщиха още, че очакват да има леко покачване на цените в Европа и спад в Азия. В Северна Америка се очаква цените да останат без промяна.
Hugo Boss ще промени коренно стратегията си за развитие и предвижда да се върне към растежа до 2018 г. Главният изпълнителен директор Марк Лангер подготви план за възраждане на германската модна къща и включва премахването на част от брандовете, забавяне откриването на нови магазини и увеличаване на онлайн продажбите, съобщава Reuters.Под ръководството на стария изпълнителен директор Клаус-Дитрих Ларс Hugo Boss беше насочена основно към луксозните брандове и към женските дрехи. От компанията очакват новата стратегия да започне да се отразява на финансовите резултати през 2018 г.Лангер е съобщил пред инвеститорите, че компанията ще поддържа два основни бранда - за луксозно облекло и втори, насочен към по-младите клиенти и с по-ниски цени. Освен бизнес облеклата, с които Hugo Boss са известни, модната къща ще произвежда и по-спортни облекла, подходящи за свободно време. "Насочихме целия си фокус към скъпите, луксозни стоки", коментира Лангер. "Трябва да сме сигурни, че хората ни намират за марка за преди всичко лайфстайл, а не просто за костюми."


description: Въпреки, че рецесията свърши отдавна, 2017 г. ще е осмата поред, в която държавата планира финансите си на дефицит

title: Бюджет 2017: Още едни безидейни милиарди

maintext:
Финансовият министър Владислав Горанов определи бюджет 2017 г. като консервативен.
© Юлия Лазарова
Печеливши и губещи
+ Строителните фирми. През следващата година държавата планира да похарчи над 6.2 млрд. лв. за инвестиции.
+ Хората на минимална работна заплата. Догодина тя се увеличава с 40 лв. до 460 лв.
+ Учителите. Заплатите в сектора ще се увеличат средно с 10%
+ Сектор отбрана и сигурност. В бюджета са планирани 800 млн. лв. повече по това перо.
+ Работещите в социалните агенции. Следващата година те ще получат 5% увеличение на заплатите.
- Бизнесът и работещите. От догодина се увеличават разходите за осигуровки, тъй като вноската за фонд "Пенсии" скача с 1 процентен пункт. Това ще изземе от икономиката почти 400 млн. лв.
- Пушачите. Продължава плавното увеличение на акциза на цигарите, като държавата очаква през следващата година да получи 84 млн. лв. повече от тази мярка.
- Съвестните данъкоплатци. От всеки изкаран лев в икономиката 38.4 ст. ще отиват в държавния бюджет.
Георги Ангелов, "Отворено общество": Дефицитът можеше да е по-нисък
Цялата стратегия на изготвяне на бюджета след 2014 г. е разходите да се залагат песимистично, а пък след това да не се изпълняват. За мен това е вид презастраховане. Дефицитът можеше да е по-нисък, а разходите да растат малко по-умерено. Такова голямо увеличение не е имало от 2008 г. насам. Планирани са 3.6 млрд. лв. повече, без да има яснота за какви проекти отиват тези средства. А и тъй като проектобюджетът се изготвя в изборна година, няма заложени реформи. Фактът, че всички получават повече, също намалява стимулите за промени в различните сектори.
Положителното е, че дългът през следващите три години ще намалява, след като расте от 2008 г. насам. Чисто макроикономически бюджетът стои по-добре, отколкото на микрониво. Защото нито е ясно къде отиват тези пари, нито каква е тяхната ефективност.
Калоян Стайков, "Институт за пазарна икономика": Няма връзка между публични разходи и растеж
Няма логика да имаш политика по свиване на дефицита, която прекъсва една година и след това продължава. Обяснението е, че ще има повече разходи за съфинансиране и авансови плащания по европроекти. Най-вероятно обаче в капиталовите разходи се залага буфер, иначе няма как да се планират 6.2 млрд. лв. Или само с 300 млн. лв. по-малко от 2015 г., която беше ударна откъм усвояване на еврофондове.
Управляващите обясняваха, че няма да свиват дефицита рязко, за да не задушат икономическия растеж. През тази година обаче разходите на държавата ще са с 1.8 млрд. лв. по-малко от заложените, а данните за БВП не показват това да се е отразило зле на икономиката. В същото време следващата година се планира с 1.33 млрд. лв. дефицит, а се очаква по-нисък растеж. Връзката между публични разходи, дефицит и ръст на икономиката очевидно не е толкова правопропорционална, колкото твърдят политиците.
- Правителството ще разполага с 3.6 млрд. лв. повече, но ефектът от новите разходи е неясен- Най-много допълнително пари ще получат силовите ведомстваБългария е една от страните с най-неефективно здравеопазване, въпреки, че финансирането за сектора расте всяка година. Средностатистическото българско училище е на ниво, което от години се компенсира с частни уроци и допълнителни учебни материали. Страната ни води класацията в Европа по проявления на престъпност, насилие и вандализъм, въпреки че разкриването на престъпления става все по-скъпо на данъкоплатеца. Рискът от корупция и злоупотреби е най-висок при държавните обществени поръчки, но през тях годишно се преразпределят средно около 9% от БВП...Нито един от тези проблеми няма да бъде адресиран с новия бюджет, който гони близо 40% от БВП. За сметка на това, ще имаме осма поредна година със заложен дефицит. В проекта за 2017 г. са планирани нови минус 1.33 млрд. лв. (или 1.4% от очаквания БВП) при положение, че тази година салдото ще е нула. Управляващите ще разполагат с невижданите 3.6 млрд. повече, без да им се налага да обясняват непопулярни реформи и да потушават протести успоредно с политическото говорене около президентските избори (което трудно може да се нарече дебат).Прогнозите на правителството са бюджетът да продължи да е на червено чак до 2019 г. Това прави цяло десетилетие, в което държавата харчи повече от събраното. Общата сметка е за над 15 млрд. лв., финансирани основно с дълг. И то при положение, че рецесията на хартия приключи още през 2010 г.Това иска някакво обяснение, дори то да е план на финансовия министър да се презастрахова, а след това да отчете по-добро изпълнение от планираното. Самият той определи бюджета за следващата година като "консервативен" и "изпълним".През последните няколко години стана традиция правителствата да харчат като за последно през ноември и декември. И ако през 2014 и 2015 г. резултатът беше огромни дефицити, с които след това се оправдаваше поредният заложен минус в бюджетната прогноза (за да има плавна консолидация и да не пострада икономиката), то тази година поднесе изненада. Тя ще е първата от началото на кризата, в която държавните приходи ще са равни на разходите. И то при положение, че за последните два месеца правителството ще похарчи над 8 млрд. лв. (при среден темп на разходи 2.5 млрд. лв. на месец до септември).Всичко това създаде очаквания бюджетът догодина да е балансиран. Или поне близо до такъв. Едно от обясненията за фискалното разпускане догодина е, че финансовият министър целенасочено залага изкуствено по-голям минус от очаквания. Така по-лесно ще може да отбива апетитите на своите колеги за повече пари. Другото - по-вероятно - обяснение е, разходите, които не бяха направени през тази година – например за строежа на "Хемус", да са прехвърлени за следващата. Както и очакване да започнат да се одобряват повече европроекти, защото тази усвояемост е много ниска.Според източник, близък до управляващите, първоначалният план е бил 2016 г. да е с малък дефицит. Това беше и политическото говорене през лятото, след като проверката на банките показа, че не се налага подкрепа от бюджета. Междувременно обаче е станало ясно, че ще трябва да се платят около 1.2 мрд. лв. за "Белене", което отново е поставило държавата в режим спестяване. Освен по-малко разходи в бюджета са дошли и повече приходи. Една голяма част от тях са възстановени от ЕС пари по авансови плащания, направени през 2015 г., която беше ударна откъм усвояване на еврофондове. Средствата, които ни отпусна ЕК за границата заради имигрантската криза– около 160 млн. евро, също са постъпили в бюджета тази година и се отчитат като приход, въпреки, че разходите за тях ще се правят догодина. Така една част от минуса, планиран за тази година, е била прехвърлена за следващата."Очакваният балансиран бюджет за 2016 г. се дължи главно на забавянето на еврофондовете. За следващата година разходите се връщат към "нормалното равнище". Тежат повечето пари за отбрана, но и липсата на каквато и да е икономическа политика", е мнението на бившия финансов министър Симеон Дянков."Има толкова много пари, че не се мисли къде отиват те", казва Георги Ангелов от "Отворено общество". Това е и първият проблем на бюджета (който между другото стои открай време) – липсата на достатъчно ясна информация за кои проекти какво финансиране е предвидено и в разчетите на кое ведомство е записано то. Вторият проблем е свързан с ефекта от изсипаните милиарди. "Бих искал да видя някаква обосновка как е решено да се правят точно тези разходи", допълва икономистът. Примерите за неефективно изразходване на публични ресурси са почти навсякъде - от сектори като образование и здравеопазване, които са дежурните приоритети на почти всяко правителство (виж графиките), през МВР до парите за обновяване на селски стадиони.Планирането в твърде широки граници води до още един проблем – парите се пренасочват за други проекти само с решение на Министерския съвет. Така например изведнъж се намират средства за предизборно обещани коледни надбавки или пък поредните 100 милиона за черната дупка МВР. Резултатът е описан в последния одит на Сметната палата за бюджет 2015 - той е прекроен цели 1274 пъти. Половината от поправките (за общо почти милиард) са направени през последните два месеца на годината, а според одиторите това крие рискове за ефективността на направените разходи и не стимулира министерства и агенции да планират бюджетите си отговорно.Ако има добра новина, то тя е, че нивото на държавния дълг ще започне да се свива от следващата година. Причината е, че няма да се излиза на международните пазари, а плащанията по падежиращата през 2017 г. емисия еврооблигации за 950 млн. евро ще са от фискалния резерв. Явно оттам ще се покрие и евентуалният дефицит (виж графиката). Максималният резерв на новия държавен дълг, който може да се поеме догодина, е 1.2 млрд. лв., като 800 млн. лв. от тях са за рефинансиране на вътрешен дълг, а останалите 400 – дадени като опция за взимане на заем от Банката за развитие на Съвета на Европа за съфинансиране на европроекти.Според повечето икономисти обаче най-вероятно и в края на следващата година дефицитът ще е по-малко от планирания. Дори чисто математически, тъй като в макрорамката не е отразена последната ревизия на БВП, а тя е чувствително нагоре, като растежът от досега декларираните нива около 3% се покачва до 3.6%. Доколкото бюджетът е политически документ, голяма част от числата в него се пишат с презумпцията, че подлежат на шумен дебат в медиите и парламента. Но показват и посоката на мислене на управляващите - продължаващи дефицити за сметка на малко по-охолни разходи.


description: Въпреки уверенията на синдиците на КТБ, действията им показват селективност и тенденциозност

title: Подбор в името на Пеевски

maintext:
1
2 Ангел Донов
© ФГВБ
1
2 Кристи Маринова
© ФГВБ
Темата накратко:
В активността на Кристи Маринова и Ангел Донов има селективност и близките до депутата от ДПС компании не са атакувани.
Синдиците на КТБ имат малък шанс да върнат нещо от активите, като повечето от директните кредитополучатели са кухи дружества.
Мнозинството от кредитополучателите в несъстоятелност са поверени на един синдик - Росен Милошев, който е поел 20 дружества.
"Категорично не може да се говори за приоритетни или неприоритетни вземания. За нас всяко вземане е важно, защото може да попълни масата на несъстоятелността на КТБ независимо от размера си."Това заявиха синдиците на КТБ Кристи Маринова и Ангел Донов в първото си интервю, публикувано в "24 часа" на 22 октомври. Само три дни по-късно те публикуваха последния вменен им по закон списък на необслужваните кредити към момента, който явно поради липсата на специално прессъобщение така и не бе отразен медийно. А документът след малка обработка на данните и съпоставката им със съдебните регистри явно оборва горното твърдение.Първият едър пример е "Родина пропъртис". Това е петият по размер необслужван кедитополучател на КТБ, като банката търси от него почти 134 млн. лв. - сумата, както и при повечето други, е набъбнала спрямо размера при затварянето на банката заради начисляваните лихви за просрочие. Въпреки това срещу дружеството има единствено заведен иск за несъстоятелност от 2015 г., по който повече от година няма никакво движение. Длъжникът се ръководи от Роман Венев, чието единствено друго корпоративно начинание е управител на "Виафот инвестмънт България" - компания, собственост на офшорка, придобила вземането на Едоардо Миролио от "Дунарит" и бореща се против вписването на увеличението на капитала му."Родина пропъртис" е собственост на най-големия длъжник на КТБ - ТЦ-ИМЕ, някога ключова фирма в структурите на Цветан Василев, която сега се управлява от един от свидетелите срещу него Теодора Танева. Последният отчет е подписан от нея като изпълнителен директор и от Бисер Лазов като съставител. Това е някогашната дясна ръка на банкера, който при трусовете около КТБ премина в лагера на Делян Пеевски и също е ключов свидетел на прокуратурата. Случайно или не процедурата по несъстоятелност на ТЦ-ИМЕ също е тромава и досега банката не е успяла да назначи свой синдик или да прокара други мерки.Разходка надолу по списъка показва, че тази тенденция е доста устойчива. Срещу "Кооп инвестмънт", дружество контролирано от близки до Лазов лица, не се виждат никакви искове, макар дълговете да са за 96.8 млн. лв. Това важи и за "Дивал 59" (60.7 млн. лв.) и "Консулт АВ". А пък при основните, свързвани с Лазов компании, които все пак са в несъстоятелност, като "Евробилд 2003" и "Интегрирани пътни системи", се вижда, че това е станало по искане на други кредитори и КТБ не проявява особена активност. Също така управляваното от Танева "Издателско-полиграфически комплекс Родина" (68.2 млн. лв.), както и дъщерното му "Родина тауър" (53.8 млн. лв.) са сред дружествата, непредизвикали интереса на синдиците. Други компании, по-пряко или косвено свървани с Пеевски, като "Сиболе сървивсис инкорпорейтид Бългрия", "Техноекспортстрой" и "Принт трейдинг" (инвеститорът в печатницата ИПК Родина 1) и "Табак маркет" (веригата Lafka), също са в списъка на необслужваните вземания, макар и с по-малки суми. Срещу "Партнер лизинг" няма иск за несъстоятелност, но чрез частен съдебен изпълнител основният му актив (сградата на въпросната печатница) беше продадена евтино на свързана с Пеевски компания. Все пак в системата на СГС се вижда, че банката води дела срещу прихващанията на някои от тях и дори на първа инстанция съдът се е произнесъл в нейна ползва срещу "Сиболе", което изплати голяма част от кредита си с купено от ПИБ вземане. Аналогична операция на "Табак маркет" е обявена за решаване, но още няма решение.Тук трябва да се уточни, че компаниите на Пеевски/Лазов далеч не са единствените, където няма действия на синдиците. Това не е и непременно лошо и нелогично. При някои от дружествата без активи и с минимлни шансове да се възстанови нещо, обективно може да не си заслужава разходите по сложни процедури и част от работата на синдиците би трябвало да е да преценят къде е нужно да се положат усилия. Има дружества, които съдът е обявил в несъстоятелност, но производството е спряно, тъй като нямат средства, а покриване на разходите по него и кредиторите (най-често основно КТБ) не виждат смисъл да внесат минималната за целта сума. При занижената прозрачност и липсата на каквато и да било обосновка обаче трудно може да се разбере къде решението за бездействие е водено от такива съображения и къде може да има и други. В схематичните месечни отчети със заличени имена на фирми не се виждат нито мотиви за действия, нито защо например мнозинството от кредитополучателите в несъстоятелност са поверени на един синдик - Росен Милошев, който е поел 20 дружества, а е имало опит да бъде назначен в поне още две.Прост преглед на развитието при топ 10 на най-едрите активи от някогашната бизнес империя на Цветан Василев показва, че КТБ почти не е страна при мащабното им преразпределяне между различни кръгове. На фона на хиперактивността на синдиците на банката в отделни казуси като овладения от Гриша Ганчев "Петрол", при други като "Техномаркет" и БТК или няма никакви действия, или те са напълно апатични. При стъкларския завод "Рубин" цесиите на свързани с Александър Сталийски компании са атакувани, но при множеството трансформации и прехвърляния това едва ли ще доведе до смислен резултат. Ако по някои от всичките големи сделки КТБ получи нещо, то ще е по-скоро стечение на обстоятелствата и това вече като че ли се усеща и в примиренческата оценка на финансовия министър Владислав Горанов, който понижи очакванията за възстановяване до около 10%.


description: Според организацията административния натиск върху бизнеса расте и обезсмисля ефекта от ниското корпоративно облагане

title: БСК атакува във ВАС такси на Агенцията по вписванията

maintext:
Според БСК една от таксите на Агенцията по вписвания нарушава два конституционни принципа, както и този за разходоориентиран подход при формирането й
© Цветелина Белутова
Българската стопанска камара (БСК) стартира серия от съдебни искове срещу противозаконно определяни размери на държавни такси, обявиха от работодателската организация. Инициативата е част от кампания на камарата срещу административния натиск върху стопанската дейност, а първата подадена жалба във Върховния административен съд в сряда е срещу Тарифата за държавните такси, събирани от Агенцията по вписванията. Организацията настоява да бъде отменен чл. 2, ал.1 от Тарифата, с който се определя такса в размер на 0,1% върху цената, по която е таксуван актът или документът.Според БСК така определена таксата от една страна нарушава конституционния принцип за съобразяване на таксите с доходите и имуществото на гражданите. Търговските дружества взимат кредити за инвестиции, а съществена предпоставка за получаване на банков кредит са обезпеченията, най-често чрез ипотекиране на недвижими имоти. Кредитът, обаче, не е доход или имущество, на основата на който да бъде определяна такса, пише организацията.От друга страна, така формирана таксата ограничава и гарантираната от Конституцията възможност за защита правата на гражданите по съдебен ред. Законът предвижда възможност за освобождаване от съдебни такси и разноски на определени категории лица, когато са страни по дела. Освобождаване от такса е недопустимо по отношение на същите лица, когато исковите молби подлежат на вписване. В някои случаи това може да се окаже пречка за завеждане на съответния иск, което осуетява достъпа до правосъдие, смятат от организацията.На трето място е нарушен Законът за държавните такси, който прокламира разходоориентиран подход при тяхното определяне. Според организацията липсата на връзка между разходите на Агенция по вписванията за осъществяване на услугите и приходите, които постъпват от тях, е видна от годишните финансови отчети (ГФО) на агенцията за последните години. ГФО за 2015 г. на Агенцията по вписванията сочи, че приходите от услуги са 54 млн. лв., а разходите за администрирането им - 16 млн. лева.Този вид такси превръщат Агенцията по вписванията в приходна агенция на държавния бюджет, а не в такава по предоставяне на услуги на гражданите и бизнеса, смятат от БСК.Организацията твърди, че доказателство за растящия административен натиск над бизнеса като цяло е фактът, че през 2016 г. приходите от такси в държавния бюджет са нараснали с над 11%, а в бюджета за 2017 г. се предвижда нов ръст от 7,6%. И прави извод, че таксите се превръщат в квазиданъци, което намалява положителния ефект от ниското ниво на корпоративно облагане.


description: Частен инвеститор няма да вложи пари в проект за нова АЕЦ в либерализирана среда без дългосрочна сигурност за минималната цена на изкупуването на електроенергията и държавна гаранция за проекта

title: Как се структурира и приватизира ядрена централа в либерализиран електроенергиен пазар

maintext:
Инвестициите в ядрената енергетика са изложени на значителен риск предвид комбинацията от големи предварителни капиталови разходи, дълги срокове на изграждане и дълъг период на експлоатация до възвръщането на инвестиционните разходи.
© Красимир Юскеселиев
Основата на успешната формула са така наречените договори за разлика, които действат като гаранция, че макар и опериращи на либерализиран пазар, инвеститорите ще имат възможност да печелят поне толкова, че да си струва инвестицията при въвеждането на минималната цена на изкупуване на електроенергията.
Безспорно в световен план е налице ренесанс в областта на ядрената енергетика. В момента в процес на изграждане са около 60 реактора. Причините за това са много, но с оглед на целите ни днес е важно да посочим, че само 1-2 от тези проекти се реализират в рамките на либерализиран електроенергиен пазар.Като правило либерализираният електроенергиен пазар не позволява структурирането на проект за изграждането на нова ядрена мощност поради невъзможността от осигуряването на сигурност относно възвращаемостта на инвестицията и за осигуряването на финансирането. Инвестициите в ядрената енергетика са изложени на значителен риск предвид комбинацията от големи предварителни капиталови разходи, дълги срокове на изграждане и дълъг период на експлоатация до възвръщането на инвестиционните разходи. Липсата на пазарни финансови инструменти, както и на други видове договори за хеджиране срещу такъв значителен риск, представлява неефективност на пазара, специфична за няколко технологии, сред които и за ядрената енергетика. Следователно следва да се считат за изключително наивни допусканията, че който и да е частен инвеститор би вложил пари в проект за изграждането на нова ядрена мощност в либерализирана среда без дългосрочна сигурност за минималната цена на изкупуването на електроенергията и без държавна гаранция за проекта.Допълнителна трудност пред структурирането на проектите за изграждане на ядрени мощности в рамките на Европейския съюз представлява строгата регулация по отношение на предоставянето на държавна помощ. Европейска комисия приема в едно от решенията си, което цитираме и по-долу: "Съществува значителна несигурност около въпроса дали ще бъдат налични частни инвестиции в нова атомна електроцентрала при отсъствието на държавна помощ по-рано от 2049 г." Всичките четири кумулативни критерия на правото на ЕС трябва да бъдат изпълнени, за да може предоставената от страна членка компенсация да не представлява неправомерно предоставена държавна помощ (1).В продължение на десетилетия в рамките на Европейския съюз се търси форма за успешно структуриране на частни ядрени проекти и най-накрая такава формула беше намерена чрез успешното нотифициране на държавната помощ по отношение на проекта за изграждането на ядрената централа "Хинкли пойнт Си" във Великобритания като част от реформата на електроенергийния сектор на страната. Понастоящем проектът е в ход, като едновременно с него се подготвя стартирането на няколко други ядрени проекти, структурирани по същия начин.Основата на успешната формула са така наречените договори за разлика (contracts for difference или CfD), които Световната банка предлага да се въведат и в България. Тези договори са на практика дългосрочни договори, които действат като гаранция, че макар и опериращи на либерализиран пазар, инвеститорите ще имат възможност да печелят поне толкова, че да си струва инвестицията при въвеждането на така наречената strike price (минималната цена на изкупуване на електроенергията, която оправдава участието в проекта от страна на инвеститорите и на финансиращите институции). Страна по договорите за разлика е на практика държавата, която освен с този финансов инструмент, гарантира инвестицията в новите ядрени проекти и с помощта на класическа държавна гаранция (2). Договорът за разлика като средство за правомерно предоставяне на държавна помощ като част от реформата на електроенергийния пазар беше потвърден от Европейската комисия в няколко случая в допълнение на разглеждания проект - "Хинкли пойнт Си".Нещо изключително важно в контекста на промените в българското законодателство е, че договори за разлика има само при нисковъглеродна електроенергия – възобновяеми енергийни източници и ядрена енергетика. Едновременно с това друга характеристика на модела е свързана с възможността да се вземе решение относно минимално необходимите разходи по време на целия проектен живот на инвестицията предварително, в самото начало на проекта - преди да бъде взето политическото решение дали да се направи инвестицията.Така например за проекта "Хинкли пойнт Си" във Великобритания параметрите изглеждат по следния начин: (i) срок на договора за разлика – 35 години (3), (ii) минималната цена на изкупуване на електроенергията при подписването на договора, която се актуализира всяка година с индекса на потребителските цени – 92.5 британски паунда/мВтч (4), (iii) норма на възвращаемост – малко под 10% (5), (iv) стойност на привлеченото финансиране – около 18 млрд. британски паунда, или над 5500 британски паунда на мВтч, и стойност на цялата инвестиция – 34 млрд. британски паунда.В контекста на другите подобни проекти в рамките на ЕС вероятно част от първоначалните разходи ще могат да бъдат намалени, но едновременно с това следва да се имат предвид ползите, свързани със значителния кредитен рейтинг на Великобритания и минималния политически риск. Независимо от това, дори и в случая с "Хинкли пойнт Си" договорът за разлика предвижда специална компенсация за случаите на неправомерно решение от страна на правителството за спиране на проекта след вземането на инвестиционното решение.Видно от посоченото по-горе, ако трябва накратко да отговорим на въпроса как се структурира и приватизира ядрена централа в либерализиран електроенергиен пазар, следва да имаме предвид, че това е един изключително сложен процес, който изисква години предварителна подготовка и оценки, промени в законодателството и компетентна помощ, но който, от друга страна, дава значителни гаранции за успех на инвестицията. Най-важната характеристика на успешния подход за реализацията на проектите е свързана с изтеглянето на важните стратегически и политически решения на преден план предварително, а не след като държавата е ангажирана финансово с инвестицията. Но дори преди възможността тези решения да бъдат приети, е необходимо да се подготви нормативната основа за функционирането на договорите за разлика и процеса на избор на инвеститор, както и да се потърси становището на Европейската комисия.Така например Великобритания беше изправена пред избора дали да гарантира инвестиция, чиято минималната цена на изкупуване на електроенергията надвишава два пъти настоящата пазарна цена на електроенергетиката. Макар и трудно и след многогодишни дебати, Обединеното кралство взе своето решение. От друга страна, опитите за приватизация на активи или специално създадени проектни дружества за изграждането на нови ядрени мощности в рамките на либерализирания електроенергиен пазар на ЕС без наличието на модерното структуриране на проекта са обречени на неуспех и всъщност в български контекст имат за цел да доведат до "логичният" извод, че за пореден път държавата следва да се опита да инвестира и да поеме рисковете. Световната практика, а и българският опит доказват по безспорен и категоричен начин, че няма никаква практическа възможност да бъде привлечен инвеститор в проект, който не е подготвен по начин, който е подходящ за реализирането на нов ядрен проект по модерен начин. А съвременният подход, систематизиран по-горе, гарантира, че решенията ще се взимат, преди да започне изпълнението, дори и ако в крайна сметка за евентуалния български ядрен проект не се намери инвеститор, който е готов да поеме рисковете от участието в изграждането на евентуалната ядрена мощност. А тази възможност е най-вероятната.(1) (i) Предприятието получател трябва да бъде действително натоварено с изпълнението на задължения за извършване на обществена услуга и тези задължения трябва да бъдат ясно определени; (ii) Параметрите на базата за изчисляване на компенсацията трябва да са установени предварително по обективен и прозрачен начин, за да не се допусне предоставянето на икономическо предимство за предприятието получател, което да го постави в по-благоприятно положение спрямо предприятията конкуренти; (iii) Компенсацията не може да надхвърля необходимото за покриване изцяло или отчасти на разходите, направени при изпълнението на задълженията за обществена услуга, като се имат предвид свързаните с тях приходи, както и разумна печалба за изпълнението на тези задължения; и (iv) равнището на необходимата компенсация трябва да бъде определено въз основа на анализ на разходите, които средно, добре управлявано и подходящо оборудвано предприятие би направило, за да изпълни тези задължения, като има предвид свързаните с това приходи, както и разумна печалба за изпълнението на тези задължения.(2) ЕК прие възможността за предоставянето на държавна гаранция от страна на Великобритания, но изиска от инвеститорите – френската EDF и китайската CGN, увеличаване на таксата, свързана с получаването й.(3) С решението си, което може да се прочете на български на http://eur-lex.europa.eu/legal-content/BG/TXT/PDF/?uri=OJ:L:2015:109:FULL&from=EN , ЕК подчертава необходимостта проектът да получава стабилен приход в продължение на този дълъг период.(4) Това е цената на изкупуване към референтната година 2012. В момента цената на изкупуване е над 100 паунда/мВтч, а пускането в експлоатация на проекта предстои след около 7-8 години.(5) Финансовият модел включва вътрешна норма на възвращаемост на проекта от 9.25 до 9.75% в номинално изражение след данъчно облагане предвид "уникалността и рисковете пред проекта".(6) За сравнение, ако България имаше възможност да предостави подобен комфорт на инвеститорите в нашата ядрена енергетика, аналогичен на АЕЦ "Белене" проект би трябвало да привлече финансиране за около 22 млрд. лв.


description: Пазарите очакват неприятности след 4 декември

title: Нарастват опасенията от банкови фалити в Италия, ако Ренци изгуби референдума

maintext:
Ако Ренци изгуби референдума на 4 декември, ще подаде оставка и несигурността пред банковия сектор в Италия ще се увеличи.
© Tony Gentile
360
млрд. евро са проблемните кредити на италианските банки.
Осем италиански банки рискуват фалит, ако премиерът Матео Ренци загуби конституционния референдум на 4 декември. При такъв сценарий Ренци вероятно ще подаде оставка и ще последва сериозна несигурност на пазарите, която ще откаже инвеститорите от рекапитализиране на банките, пише Financial Times.Матео Ренци защитава идеята, че пазарът трябва да разреши проблемите на банковата система на Италия и да се избегне "спасяване" по новите правила на ЕС. Според новите регулации в еврозоната банките могат да бъдат преструктурирани и дори ликвидирани при необходимост, като първоначалната цена се поема от акционерите и облигационерите. Точно този механизъм среща голяма съпротива в Италия, където милиони индивидуални инвеститори притежават банкови акции.Ако обаче Ренци изгуби референдума и подаде оставка, несигурността около това кой ще е новият финансов министър може да удължи фатално пазарните опасения за банките в Италия.В момента осем банки в страната са на различни проблемни етапи. Това са третата най-голяма банка Monte dei Pashi di Siena, средните по големина Popolare di Vicenza, Veneto Banca и Carige, както и 4 малки банки, които бяха спасени миналата година - Banca Etruria, CariChieti, Banca delle Marche и CariFerrara.Общо италианските банки имат 360 млрд. евро проблемни кредити, за сравнение, капиталът им е 225 млрд. eвро. Дотук се стигна, след като регулаторите и правителствата така и не успяха да се справят с раздутата финансова система, където печалбите бяха отслабени заради стагниращата италианска икономика.Но пазарните възможни решения, включително планът на JPMorgan за рекапитализация на Monte Paschi и усилията на частния фонд, спонсориран от правителството, Atlante, да се справят с проблемите в по-малките банки, изглеждат несигурни при отхвърляне на референдума и падането на правителството. Лоренцо Кодоньо, основател на LC Macro Advisors, коментира, че "най-голямото опасение" след референдума ще е влиянието му върху банковия сектор и финансовата стабилност. "Увеличенията на капитала на италианските банки, които трябва да бъдат обявени точно след референдума, може да станат още по-трудни, отколкото в момента се смята, в случай на гласуване "против", коментира Кодоньо.Според банкери най-лошият сценарий е, ако пропадне рекапитализацията за 5 млрд.евро на Monte Paschi и преструктурирането на лошите дългове. Това ще доведе до срив на доверието в Италия и ще постави под съмнение възможността за пазарно решение за затруднените ѝ банки. В такъв случай ще бъде застрашено и увеличението на капитала с 13 млрд. евро на най-голямата банка UniCredit, планирано за началото на 2017 г.Някои висши банкери споделят пред Financial Times, че независимо от резултата от референдума инвеститорите няма да имат никакъв стимул да влагат средства в Monte Paschi, Carige или други банки. "Въпросът е дали Сиена ще се справи или не", казва висш служител по въпроса за това как италианската финансова система се е превърнала в заложник на Monte Paschi. "Без Сиена на дневен ред не се притеснявам. Със Сиена на дневен ред съм притеснен".Спредовете по италианските облигации спрямо тези на германските се увеличиха над 190 точки в петък. Това е най-високото ниво от октомври 2014 г., тъй като пазарите очакват проблеми. Възможно е да се стигне до системен "bail-in" план за уязвимите италиански банки. Тогава инвеститорите в акции на банките ще понесат загуби, но Брюксел би могъл да даде някаква частична компенсация за уязвимите малки акционери.


description: Активите на КТБ

title: Когато няма желание, няма и начин

maintext:
Илюстрация Увеличаване Автор: Георги Кожухаров Смаляванеа>
С две думи: когато няма желание, няма и начин.
10% от 5.3 млрд. лв. Числото е новата прогноза на финансовия министър колко ще се възстанови от пирамидата КТБ. Миналата година Владислав Горанов говореше за два-три пъти повече. Това също беше ужасно нисък процент, но 10% е подигравка. Това значи, че 90% от активите на черната дупка, известна преди време като съвместната империя на Делян Пеевски и Цветан Василев, са изчезнали. 4 милиарда лева, потънали някъде срещу нищо.Почти две години синдиците на банката работят неуморно да върнат част от тези активи. Успели са да съберат... под 3%. Да, много дела са заведени, да, вероятно "всички необходими действия, които предвижда законът" (по Горанов), са предприети. Това не значи, че е направено всичко възможно. Повечето от големите хапки от КТБ вече са разпределени, без особена активност от страна на синдиците. За някои от тях се водят битки, но рядко с помощта на представителите на държавата. Много от предприятията, свързани с Бисер Лазов и кръга около Пеевски, са подминати с необяснимо безразличие при събирането на активите и при активността по делата.Лошият вкус в устата се допълва от две неща - и двамата синдици са свързани с близкия до Пеевски адвокат Момчил Мондешки. Те от своя страна избраха по много странен начин хората, назначени в КТБ - бивши служители на Софийски градски съд, доста от които освободени заради липса на квалификация или заради сигнали срещу тях. Всичко това крещи за обяснение. След най-големия банков фалит държавата обеща да се върне на мястото си, където очевидно не е била през всички тези години. Сега тя казва, че всичко възможно е направено и вдига рамене. Казваше същото и когато балонът КТБ растеше.


description: Стачката на Луфтханза отменя полети от и до София; една четвърт от българската икономика е под руско влияние, сочи доклад; новата партия на Веселин Марешки ще се казва "Воля"; от АПИ призовават шофьорите да тръгват подготвени за път

title: Вечерни новини: 28 ноември

maintext:
1
2
3 Стачката на "Луфтханза" отменя 20 полета от и до София в следващите дни
© MICHAEL DALDER
1
2
3 Сирийската армия и нейните съюзници са успели да си върнат източната част от Алепо от бунтовниците
© Abdalrhman Ismail
1
2
3 Новата партия на Веселин Марешки ще се казва "Воля", съобщи бизнесменът пред "Канал 3"
© Цветелина Белутова
180 млрд. долара ще бъдат нужни за изплащането на компенсации на пострадалите при инцидента с АЕЦ "Фукушима", сочи доклад на японското Министерство на икономиката, търговията и промишлеността
комисията извършва проверки по всички нови случаи, в които прокуратурата е повдигнала обвинения в последните месеци -
В банковия сектор 70 процента от работодателите изпитват недостиг на специалисти, в IT сектора и в туризма - над 90 процента. Трудности с набирането на персонал в подобна степен изпитват и фирми, нуждаещи се от медицински сестри и механици.
В изследването, което е направено през лятото, са обхванати професии, които изискват различно образование с цел по-голяма представителност на нагласите на работодателите и на търсещите работа, коментира директорът на института Румяна Стоилова.
IT сектора честите напускания се оценяват от мениджърите дори по-негативно, отколкото дългата безработица.
Двама старозагорски съдии си направиха отвод по делото срещу шефа на антимафиотите в Стара Загора Ивайло Димов, пише "Дневник". Това обяви пред Българското национално радио адвокатът на висшия полицай Валентин Димитров. Отказалите да се занимават с процеса са Татяна Гьонева от наказателното отделение, която е и говорител на окръжния съд, както и Пламен Златев от гражданското отделение. Гьонева е посочила като мотив "не иска да остави невярна представа за евентуална зависимост в процеса". Според адвоката на обвинения най-вероятно всички магистрати от Старозагорския окръжен съд ще си направят отвод, тъй като свидетели по делото са окръжният прокурор Дичо Атанасов и председателят на окръжния съд Красимир Георгиев. Именно те двамата са подали сигнала до ДАНС срещу Ивайло Димов.
Сирийската армия и нейните съюзници са успели да си върнат източната част от Алепо от бунтовниците, съобщава Reuters. Атаките на сирийската армия ще се засилят през тази седмица в опит да бъде победена опозицията в най-важната градска зона, държана от бунтовниците. Бунтовниците отричат сирийската армия да е успяла да вземе стратегически важната зона Сахур. Ако информацията на войските на президента Башар ал Асад е вярна, в момента източната част от града е разделена на две. Това би било и най-голямата победа за Асад от началото на бунтовете срещу него през 2011 година, като той би имал пълен контрол над града. Сраженията там се ожесточиха през последните седмици, а специалният пратеник на ООН в Сирия Стафан де Мистура предупреди за заплахата от хуманитарна катастрофа.
Европейският парламент най-вероятно ще одобри на 1 декември споразумението за обмен на данни със САЩ, което да помогне за разследванията на тероризъм, съобщава агенция Reuters. Сделката идва, след като отношенията между двете страни се обтегнаха заради разкритията на Едуард Сноудън за масовото следене, извършвано от Вашингтон. Споразумението, засягащо няколко регулации, цели да предпазва личните данни – имена, адреси и криминални досиета, които полицията, съдебните власти и силите за сигурност си обменят по време на разследвания и дела. Сега европейските граждани ще имат същите права като американците, ако решат да се обърнат към американски съдилища при нарушение на неприкосновеността им. Комисията по граждански свободи и правосъдие в европарламента вече одобри текста.
Шофьори, работещи за услугата за превози Uber, планират общонационален протест в САЩ като част от демонстрациите за по-високо заплащане и правото на профсъюзна дейност. Става дума за кампанията Fight for $15, която убеди властите в няколко града и щата да вдигнат на 15 долара минималната работна почасова заплата. Минималната за страната е 7.25 долара. Сега стотици шофьори на Uber от десетки градове, включително Сан Франциско, Маями и Бостън, за пръв път ще се включат в кампанията, която навлече в четвъртата си година. Водачи съдят компанията в няколко щата, защото смятат, че погрешно са класифицирани като независими подизпълнители, а не служители, с което Uber си спестява разходи за социално осигуряване.
Стачката на пилотите от "Луфтханза" ще продължи и във вторник и сряда, като летище София вече обяви отменените полети на авиокомпанията. Протестът на служителите на германския авиопревозвач започна в началото на миналата седмица и досега бяха анулирани близо 3 хил. полета, от което са засегнати близо 350 хил. пътници. Общо 20 полета между София и германските градове Франкфурт и Мюнхен няма да се осъществят на 29 и 30 ноември. Това е 14-ата стачка на пилотите по повода от началото на 2014 г. Те искат увеличение на средните годишни заплати с 3.7% в рамките на пет години, броени от 2012 г. Компанията предлага 2.5% в рамките на шест години до 2019 г., макар предназначението на ББР да е подпомагането на малкия и средния бизнес. Това става ясно от отговор на финансовия министър в оставка Владислав Горанов до депутатите Мартин Димитров, Петър Славов и Методи Андреев. Към големи компании са били отпуснати 27 кредита на стойност 253 млн. лв. Към средните предприятия броят на кредитите са 87 на стойност 236 млн. лв., а към малки и микропредприятия са отпуснати 177 млн. лв. Най-многобройни са кредитите под 1 млн. лв. - 6899, на стойност 789 млн. лв., което е 53.2% от портфейла на трезора.сочи докладът "Кремълски наръчник", изготвен от Центъра за изследване на демокрацията (ЦИД). Той бе издаден миналия месец, а в понеделник бе представен от ЦИД. Неговата цел е да разгледа влиянието на Русия върху икономиките на България, Сърбия, Латвия, Унгария и Словакия. Точният процент на руското икономическо влияние в нас е 24.4 процента. Данните са за 2014 г., като се наблюдава леко намаляване на руското икономическо влияние през 2012 г., когато то е било 27.5 на сто. Делът на директните инвестиции от Русия в българския брутен вътрешен продукт (БВП) е 4.4 процента, а вносът на руски петрол и природен газ държи 12.2 на сто от БВП., пише "Дневник". Това се разбра от думите на председателя на комисията Пламен Георгиев на пресконференция, посветена на приключването на проект на комисията. До момента комисията е конфискувала реално имущество на стойност 18.5 млн. лв., но все още има случаи, по които се очаква решение от съда. Това е рекордна събираемост за комисията, като за сравнение през миналата година тя е била 15 млн. лв. за 2015 г. Пламен Георгиев заяви, чесрещу Румен Овчаров, Николай Ненчев, Делян Добрев, но отказа да коментира констатациите от проверката.Марешки стана четвърти в битката за кандидат-президент и заяви амбиция да влезе в следващия парламент. Той обясни, че преименува старата партия "Национално освободително движение "За чиста и свята република", защото много нови хора са влезли в нея. Той прогнозира, че партия "Воля" ще бъде трета по време предсрочните парламентарни избори.Това е извод от проучване на Института за изследване на обществата и знанието към БАН, цитирано от БТА.Работодателите оценяват неблагоприятно продължителните периоди на безработица и честата смяна на работните места в автобиографията на кандидата. Ввъв връзка с очаквания "жълт код" заради снеговалежи, рязко застудяване и виелици в следващите два дни. От агенцията апелират да не се шофират коли без зимни гуми. Важно условие е също акумулаторите да са изправни, а течност за чистачки да е с добавки против замръзване. От ключово значение е изправността на отоплителната система и спирачките. От АПИ съветват още да се шофира със скорост, съобразена с метеорологичните условия, и да не се предприемат резки маневри. Призовават се и шофьорите да преминават с повишено внимание по мостови съоръжения, където скоростта на движение е традиционно по-ниска.


description: Излишъкът към ноември е на рекордно ниво - 3.8% от прогнозния БВП

title: Правителството ще има да харчи над 8 млрд. лв. за два месеца

maintext:
При очаквания бюджет на нула в края на годината и средно месечна нужда от 2-3 млрд. лв. това означава, че министерството на Владислав Горанов ще преразпредели допълнителни над 3 млрд. лв.
© ЮЛИЯ ЛАЗАРОВА
Бавното усвояване на евросредства води до по-ниски от планираните разходи.
Излишъкът в държавния бюджет достигна нов рекорд - към края на октомври според предварителните оценки на Министерството на финансите държавата е събрала с 3.41 млрд. лв. повече, отколкото са били разходите й, което представлява 3.8% от прогнозния БВП. Данните означават, че правителството ще харчи разточително - до края на годината ще разполага с 8.3 млрд. лв. за разходи. При очаквания бюджет на нула в края на годината и средно месечна нужда от 2-3 млрд. лв. това означава, че управляващите имат бонус за раздаване от над 3 млрд. лв.През октомври миналата година държавният бюджет също беше в излишък, но тогава той бе едва 64 млн. лв., което е над 50 пъти по-малко в сравнение със сегашните му размери. Темповете на растеж на излишъка обаче се забавят. Специално през октомври той е нараснал с около 50 млн. лв. За сравнение - през първите шест месеца на тази година излишъкът се увеличаваше средно с по 255 млн. лв. на месец.Основната причини за значителния излишък са, както и през предходните няколко месеца, повечето приходи, но и понижението на разходите. Голям принос има и превишението на приходите над разходите по парите от ЕС, като излишъкът по европейските средства се равнява на 1.6% от БВП. За октомври Министерството на финансите предоставя само общи данни без детайлна разбивка, тъй като числата са предварителни, а окончателните им размери ще бъдат публикувани след месец. В тях се вижда, че приходите на държавата са нараснали с около 7% на годишна база до малко над 28 млрд. лв., докато разходите са се свили с 6% до 24.9 млрд. лв.Подробните данни към края на септември показват значително повишение на събираемостта на преките данъци от 9.5% на годишна база до 3.6 млрд. лв. Приходите от корпоративни данъци нарастват с 11%, докато тези на физическите лица малко по-бавно – с 8.5%. Приблизително толкова са и постъпленията от акцизи, което означава ръст спрямо същия период на 2015 г. от 8.6%. Най-много нарастват приходите от цигарите (+13%) заради увеличението на ставката от началото на годината, докато приходите от акциз на електроенергията се понижават с 12%. Увеличението на най-ключовия данък за българския бюджет – ДДС, е 8.7% на годишна база, като приходите по него надхвърлят 6.6 млрд. лв. Спадът е отчетен при вноса от страни извън ЕС (5% на годишна база), като обяснението най-вероятно е ниската цена на петрола. Сделките в страната обаче носят с 20% повече ДДС. Събраните осигуровки също нарастват – с 5.6% до 5.4 млрд. лв. Тук причината е в административното вдигане на минималната заплата и осигурителните прагове.Към края на септември разходите са се понижили с 5% в сравнение с деветмесечието на миналата година. Причината е в бавното усвояване на европейските средства от новия период. Освен това голяма част от капиталовите разходи са предвидени за последното тримесечие на годината поради технологични и процедурни фактори, коментират от финансовото министерство.Размерът на фискалния резерв към края на септември е 14.3 млрд. лв., което е почти колкото предходния месец. От него 12.8 млрд. лв. са депозити на фискалния резерв в БНБ и банки, а 1.5 млрд. лв. вземания от фондовете на Европейския съюз за сертифицирани разходи, аванси и други. За сравнение - преди една година стойността му бе 10 млрд. лв.